section_heading: Povijest kluba
paragraph_text: Početkom osamdesetih klub je nabavio nova plovila i opremu za treniranje koji su omogućili bolju konkurenciju drugim klubovima te mogućnost treniranja većega broja polaznika kluba. Zahvaljujući i novomu treneru Jošku Sprčiću klub je ostvarivao zapažene rezultate na prvenstvima SFR Jugoslavije, SR Hrvatske te mnogim regatama. Iako je najveći sportski uspjeh kluba ostvario Tomislav Popić 1998., osamdesete su bile zlatne godine kluba.